CELEX: 31992D0525
Language: el
Date: 1992-11-03 00:00:00
Title: 92/525/ΕΟΚ: Απόφαση της Επιτροπής της 3ης Νοεμβρίου 1992 για τον καθορισμό των όρων έγκρισης των μεθοριακών σταθμών της Κοινότητας οι οποίοι είναι επιφορτισμένοι με τους κτηνιατρικούς ελέγχους κατά την εισαγωγή προϊόντων που προέρχονται από τρίτες χώρες

Avis juridique important

|

31992D0525

92/525/ΕΟΚ: Απόφαση της Επιτροπής της 3ης Νοεμβρίου 1992 για τον καθορισμό των όρων έγκρισης των μεθοριακών σταθμών της Κοινότητας οι οποίοι είναι επιφορτισμένοι με τους κτηνιατρικούς ελέγχους κατά την εισαγωγή προϊόντων που προέρχονται από τρίτες χώρες  

Επίσημη Εφημερίδα αριθ. L 331 της 17/11/1992 σ. 0016 - 0018 Φινλανδική ειδική έκδοση: Κεφάλαιο 3 τόμος 46 σ. 0003  Σουηδική ειδική έκδοση: Κεφάλαιο 3 τόμος 46 σ. 0003 

ΑΠΟΦΑΣΗ ΤΗΣ ΕΠΙΤΡΟΠΗΣ  της 3ης Νοεμβρίου 1992  για τον καθορισμό των όρων έγκρισης των μεθοριακών σταθμών της Κοινότητας οι οποίοι είναι επιφορτισμένοι με τους κτηνιατρικούς ελέγχους κατά την εισαγωγή προϊόντων που προέρχονται από τρίτες χώρες   (92/525/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προέλευσης τρίτων χωρών (1), όπως τροποποιήθηκε τελευταία από την απόφαση 92/438/ΕΟΚ (2),  και ιδίως το άρθρο 9 παράγραφος 5,  Εκτιμώντας:  ότι, προκειμένου να εγκριθούν, οι μεθοριακοί σταθμοί ελέγχου πρέπει να είναι σύμφωνοι με τις γενικές προϋποθέσεις που θεσπίζονται στην οδηγία 90/675/ΕΟΚ-  ότι η αρμονική λειτουργία του συστήματος κτηνιατρικών ελέγχων βασίζεται στη δημιουργία μεθοριακών σταθμών ελέγχου που θα διαθέτουν τις κατάλληλες συνθήκες εξοπλισμού και λειτουργίας- ότι, πρέπει, επομένως, να θεσπισθούν οι συμπληρωματικοί όροι για την  έγκριση τέτοιων σταθμών-  ότπι πρέπει να ληφθεί υπόψη όσον αφορά τους ελέγχους που πραγματοποιούνται σε ένα μεθοριακό σταθμό το είδος των προϊόντων-  ότι ένας μεθοριακός σταθμός ελέγχου δεν εγκρίνεται παρά μόνο εάν πληροί ένα σύνολο προϋποθέσεων εξοπλισμού και λειτουργίας- ότι οποιαδήποτε αλλαγή σχετική με την έγκριση αυτού του σταθμού πρέπει επομένως να γνωστοποιείται στην Επιτροπή από την αρμόδια  αρχή-  ότι οι ειδικές ρυθμίσεις που αφορούν τον έλεγχο των ιχθύων που παράγονται από τρίτες χώρες κατά την εισαγωγή τους στην Κοινότητα θα αποτελέσουν αντικείμενο μεταγενέστερων όρων εφαρμογής-  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Με την επιφύλαξη του παραρτήματος ΙΙ της οδηγίας 90/675/ΕΟΚ, για να εγκριθούν οι μεθοριακοί σταθμοί ελέγχου που αναφέρονται στο άρθρο 9 της εν λόγω οδηγίας πρέπει να είναι εξοπλισμένοι και να λειτουργούν σύμφωνα με το παράρτημα της παρούσας  απόφασης.  Άρθρο 2  Ένα κράτος μέλος μπορεί να προτείνει να εγκριθούν ορισμένοι μεθοριακοί σταθμοί ελέγχου μόνον για την επιθεώρηση ορισμένων τύπων προϊόντων- στην περίπτωση αυτή το κράτος μέλος οφείλει να αποδείξει ότι ο εν λόγω μεθοριακός σταθμός ελέγχου  διαθέτει εγκαταστάσεις, εξοπλισμό και προσωπικό που είναι κατάλληλα για τη διενέργεια των ελέγχων των σχετικών προϊόντων.  Άρθρο 3  Τα κράτη μέλη γνωστοποιούν στην Επιτροπή και στα λοιπά κράτη μέλη κάθε αλλαγή στη σύνθεση ή τη λειτουργία ενός μεθοριακού σταθμού ελέγχου η οποία έχει σχέση με την έγκριση αυτού του σταθμού.  Άρθρο 4  Η παρούσα απόφαση εφαρμόζεται από την 1η Ιανουαρίου 1993.  Άρθρο 5  Η παρούσα απόφαση απευθύνεται στα κράτη μέλη. Βρυξέλλες, 3 Νοεμβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 373 της 31. 12. 1990, σ. 1. (2) ΕΕ αριθ. L 243 της 25. 8. 1992, σ. 27.    ΠΑΡΑΡΤΗΜΑ  ΟΡΟΙ ΕΓΚΡΙΣΕΩΣ ΜΕΘΟΡΙΑΚΩΝ ΣΤΑΘΜΩΝ ΕΛΕΓΧΟΥ ΓΙΑ ΤΑ ΠΡΟΪΟΝΤΑ ΠΟΥ ΠΡΟΕΡΧΟΝΤΑΙ ΑΠΟ ΤΡΙΤΕΣ ΧΩΡΕΣ  1. Για να διενεργούν τους κτηνιατρικούς ελέγχους των προϊόντων που προέρχονται από τρίτες χώρες και εισάγονται στην Κοινότητα οι εγκεκριμένοι μεθοριακοί σταθμοί ελέγχου πρέπει να κατασκευάζονται, εξοπλίζονται, συντηρούνται και λειτουργούν σύμφωνα με  τους όρους που προβλέπονται στις κοινοτικές οδηγίες ή, αν δεν υπάρχουν, στην εθνική νομοθεσία της χώρας όπου βρίσκονται οι ανωτέρω μεθοριακοί σταθμοί ελέγχου, η οποία ρυθμίζει τα των συναλλαγών που αφορούν το εν λόγω προϊόν. Επιπλέον, θα πρέπει να  λαμβάνονται όλες οι προφυλάξεις για την αποτροπή αμοιβαίων μολύνσεων μεταξύ των προϊόντων. Κάθε μεθοριακός σταθμός ελέγχου θα πρέπει να διαθέτει ιδίως εξοπλισμό για τον καθορισμό και την απολύμανση των εγκαταστάσεων.  Με τις ίδιες συνθήκες με εκείνες που αναφέρονται στο πρώτο εδάφιο, οι εγκεκριμένοι μεθοριακοί σταθμοί ελέγχου, αν η σπουδαιότητα ή η ποικιλία της εμπορικής ροής των προϊόντων που προέρχονται από τρίτες χώρες το δικαιολογούν, μπορούν να υποδιαιρεθούν σε  ένα ή περισσότερα κέντρα ελέγχου που περιλαμβάνουν προσωπικό, εξοπλισμούς και εγκαταστάσεις επιθεώρησης και αποθήκευσης που αναλογούν προς τον όγκο και το είδος των προϊόντων που διέρχονται από αυτά τα κέντρα ελέγχου.  2. Με όλες τις ενέργειες που απαιτούνται για την πραγματοποίηση των ελέγχων ταυτότητας, των φυσικών ελέγχων και των δειγματοληψιών πρέπει να αποφεύγεται η μόλυνση των προϊόντων και να λαμβάνονται υπόψη οι ενδεχόμενες ελεγχόμενες συνθήκες θερμοκρασίας  υπό τις οποίες μεταφέρονται τα προϊόντα. Αν πρόκειται γαι προϊόντα που δεν είναι συσκευασμένα και προορίζονται για κατανάλωση από τον άνθρωπο, όλοι οι έλεγχοι πρέπει να διενεργούνται σε εγκαταστάσεις που προστατεύονται από τις κακές καιρικές συνθήκες  και πρέπει να λαμβάνονται μέτρα για τον χειρισμό σύμφωνα με τους κανόνες υγιεινής και την προστασία των ανωτέρω προϊόντων κατά τη διάρκεια της εκφόρτωσης και της φόρτωσης.  3. Οι μεθοριακοί σταθμοί ελέγχου λειτουργούν υπό την ευθύνη ενός επισήμου κτηνιάτρου ο οποίος πρέπει να είναι παρών στον μεθοριακό σταθμό ελέγχου ή στο κέντρο ελέγχου κατά τον κτηνιατρικό έλεγχο των προϊόντων.  4. Ο(οι) επίσημος(οι) κτηνίατρος(οι) μπορεί να βοηθείται από ειδικευμένο επικουρικό προσωπικό που θα ενεργεί υπό την επίβλεψή του για να:  α) ελέγχονται τα έγγραφα που συνοδεύουν τα προϊόντα-  β) διεκπεραιώνεται το πρακτικό μέρος των εργασιών που αφορούν την εξέταση της ταυτότητας, τη φυσική εξέταση, τη δειγματοληψία και την πραγματοποίηση των αναλύσεων γενικού χαρακτήρα-  γ) συμμετέχει στην εκτέλεση των καθηκόντων του και στις διοικητικές διαδικασίες.  Την ευθύνη της τελικής απόφασης έχει ο επίσημος κτηνίατρος.  5. Η υγιεινή του προσωπικού, των χώρων και του εξοπλισμού θα πρέπει να είναι τέτοια που να μην επηρεάζει ποτέ τα αποτελέσματα των ελέγχων που διενεργούνται στο μεθοριακό σταθμό ελέγχου.  6. Μέχρις ότου θεσπιστεί το σύστημα Shift ο επίσημος κτηνίατρος ο αρμόδιος για τους ελέγχους που διενεργούνται στο μεθοριακό σταθμό ελέγχου θα πρέπει να έχει στη διάθεσή του τουλάχιστον:  α) ενημερωμένο κατάλογο των τρίτων χωρών ή τμημάτων τρίτων χωρών που μπορούν να αποστέλλουν προϊόντα προς την Κοινότητα ή, ανάλογα με την περίπτωση, προς ορισμένες χώρες μέλη-  β) αντίγραφα των αποφάσεων με τις οποίες απαγορεύεται η περιορίζεται η εισαγωγή προϊόντων στην Κοινότητα-  γ) αντίγραφα των διαφόρων αποφάσεων της Κοινότητας ή των κρατών μελών με τις οποίες καθιερώνεται υπόδειγμα υγειονομικού πιστοποιητικού ή πιστοποιητικού δημόσιας υγιεινής ή όποιου άλλου εγγράφου πρέπει να συνοδεύει τα προϊόντα τρίτων χωρών που  αποστέλλονται προς την Κοινότητα-  δ) ενημερωμένο κατάλογο των μεθοριακών σταθμών ελέγχου για την εισαγωγή προϊόντων τρίτων χωρών, που αναφέρει όλα τα στοιχεία των σταθμών αυτών, κυρίως όσον αφορά τα μέσα επικοινωνίας που διαθέτουν-  ε) ενημερωμένο κατάλογο των οργανισμών των τρίτων χωρών που έχουν άδεια να αποστέλλουν προϊόντα στην Κοινότητα, αν υπάρχει τέτοιος κατάλογος για ένα συγκεκριμένο προϊόν-  στ) ενημερωμένα στοιχεία σχετικά με τις παρτίδες των προϊόντων των οποίων η είσοδος ή η εισαγωγή στην Κοινότητα δεν έγινε δεκτή και τα οποία επεστράφησαν. Κάθε κράτος μέλος θα διαβιβάζει στα λοιπά κράτη μέλη και στην Επιτροπή όλα τα στοιχεία που αφορούν  τις παρτίδες των προϊόντων που επεστράφησαν- τα στοιχεία αυτά πρέπει να διαβιβάζονται σε κάθε μεθοριακό σταθμό ελέγχου από την αντίστοιχη αρμόδια αρχή-  ζ) κατάλογο στον οποίο να φαίνονται συνοπτικά οι έλεγχοι, που διενεργήθηκαν στην ΕΟΚ για προϊόντα που προέρχονται από κάθε τρίτη χώρα, και οι οποίοι είχαν αρνητικά αποτελέσματα-  η) ενημερωμένο κατάλογο όλων των παρτίδων που επιστράφησαν, καταστράφηκαν ή εγκρίθηκαν, από τον επίσημο κτηνίατρο του σταθμού, για άλλες χρήσεις εκτός από την κατανάλωση από τον άνθρωπο-  θ) κατάλογο με όλες τις δειγματοληψίες που πραγματοποιήθηκαν στο σταθμό για τις ανάγκες εργαστηριακών εξετάσεων καθώς και με τα αποτελέσματα των εν λόγω εξετάσεων-  ι) κατάλογο των αποτελεσμάτων των ελέγχων που πραγματοποιήθηκαν σχετικά με τα προϊόντα που προορίζονται για τον εφοδιασμό του προσωπικού των επιβατών μέσων μεταφοράς που διενεργούν διεθνείς μεταφορές και σχετικά με τα απορρίμματά τους-  ια) κατάλληλα αρχεία για την τήρηση στοιχείων σχετικά με τον έλεγχο των προϊόντων που προέρχονται από τρίτες χώρες.  7. Οι αρμόδιες αρχές μεριμνούν ώστε να διασφαλίζεται ο καλύτερος δυνατός συντονισμός μεταξύ των διαφόρων υπηρεσιών οι οποίες υπεισέρχονται στις διαδικασίες ελέγχου των προϊόντων που προέρχονται από τρίτες χώρες.  8. Οι αρμόδιες αρχές των μεθοριακών σταθμών διέλευσης θα πρέπει να διαθέτουν τουλάχιστον τις πληροφορίες που αναφέρονται στην παράγραφο 6 στοιχεία α), β), γ), ε) και στ).